KGIเทรดPut DWรุ่นแรก21-23มิ.ย.
Put DW รุ่นแรกของ KGI มาแล้ว พร้อมออก Call DW อีก 8 รุ่น พบกัน 21-23 มิ.ย. นี้
20 มิ.ย. 2554

Put DW รุ่นแรกของ KGI มาแล้ว พร้อมออก Call DW อีก 8 รุ่น พบกัน 21-23 มิ.ย. นี้ 
นางสาวนฤมล อาจอำนวยวิภาส กรรมการผู้จัดการ ฝ่ายธุรกิจตราสารอนุพันธ์ บริษัทหลักทรัพย์ เคจีไอ (ประเทศไทย)เปิดเผยถึงการออกเสนอขายใบสำคัญแสดงสิทธิอนุพันธ์ (DW) ในช่วงเดือน มิ.ย. 
ในขณะนี้ บริษัทได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ให้เสนอขาย DW 9 รุ่นใหม่ ซึ่งจะเริ่มซื้อขายวันแรกตั้งแต่ 21-23 มิ.ย. โดยแบ่งออกเป็นวันละ 4 , 4 , และ 1 รุ่น เริ่มจาก BEC13CA / HMPR13CA / MINT13CA / TUF13CA (21 มิ.ย.),  KBAN13CD / PTTE13CD / PTTC13CC / PTTA13CB (22 มิ.ย.), และ IVL13PA (23 มิ.ย.)   
ความพิเศษของ DW รุ่นใหม่ที่ออกในครั้งนี้มีอยู่ 2 ส่วน คือ 1) เป็นการออก DW ที่อ้างอิงหุ้นแม่ใหม่ๆที่ยังไม่มีบริษัทหลักทรัพย์ใดออกมาก่อน อาทิเช่น HMPR13CA และ MINT13CA  2) เป็นการออก Put DW ตัวแรกของ KGI คือ IVL13PA 
Put DW เป็นเครื่องมือทางการเงินที่นักลงทุนที่มีพอร์ตลงทุนระยะสั้นนิยมใช้ทำกำไรในช่วงตลาดขาลง โดยทั่วไป ให้ปัจจัยการกำหนดราคา DW ตัวอื่นอยู่คงที่ไม่เปลี่ยนแปลง ถ้าราคาหุ้นอ้างอิงลดลง ราคา Put DW เพิ่มขึ้น อีกทั้งยังมีข้อดีอื่นๆ เช่น ใช้เงินลงทุนน้อย ให้อัตราผลตอบแทนสูง สามารถจำกัดขาดทุนได้ สำหรับนักลงทุนระยะยาวเองก็สามารถใช้ข้อดีของ Put DW ในการบริหารความเสี่ยงและรักษาระดับการทำกำไรในพอร์ตได้ 
เนื่องจากสภาวะตลาดหุ้นในปัจจุบัน นักลงทุนส่วนหนึ่งได้ประเมินทิศทางว่าดัชนีอาจจะเหวี่ยงตัวแรงอย่างต่อเนื่อง จึงเป็นโอกาสในการทำกำไรระยะสั้น บางส่วนประเมินว่าดัชนีอาจเกิดการปรับตัวลง จึงต้องการรักษาพอร์ตการลงทุนของตนเองไว้ 
ทั้งนี้ KGI ยังได้กล่าวแสดงความขอบคุณนักลงทุนที่ให้การสนับสนุน DW#13 เสมอมา โดยตั้งแต่ KGI ได้ออก DW ตัวแรก จนขณะนี้วอลุ่มเทรด DW#13 จาก KGI สูงสุดทะลุ 4 หมื่นล้าน ซึ่งเป็นวอลุ่มการซื้อขาย DW ที่มากที่สุดเมื่อเปรียบเทียบกับผู้ออก DW รายอื่น หรือคิดเป็นร้อยละ 63 จากมูลค่าซื้อขาย DW ทั้งตลาด นอกจากนี้ KGI ยังได้เตรียมแผนการออก DW ในอนาคต เพื่อเพิ่มทางเลือกให้กับนักลงทุนที่ต้องการลงทุนใน DW อย่างต่อเนื่อง แม้ขณะนี้จะมี DW#13 จาก KGI ออกมาแล้วถึง 71 รุ่น เมื่อรวม 9 รุ่นใหม่ที่จะออกในเดือน มิ.ย. นี้